cyanic-selkie/wikianc huggingface dataset:
თურქული ლირა
პირველი თურქული ლირა (1923-2005)
300px|left|thumb|Livre Turque (ფრანგულად) და تورك لیراسی (ოსმალურად). ისტორიული მეორე, მესამე და მეოთხე გამოცემის ბანკნოტების ავრსზე, ასახულია ისმეთ ინენიუს პორტრეტი. ეს ცვლილება გაკეთდა 1926 წლის 12 იანვრის შესაბამისად, როდესაც საკითხი ოფიციალურ გაზეთში დაიბეჭდა და გაუქმდა დემოკრატიული პარტიის მიერ, მეორე მსოფლიო ომის შემდეგ.
სქოლიო
კატეგორია:ფული კატეგორია:თურქეთის ეკონომიკა
თეთრი გიორგის ეკლესია
მინი|მარჯვნივ|250პქ|თეთრი გიორგი თეთრი გიორგის ეკლესია – წმინდა გიორგის სახელობის კომპლექსი ახმეტის მუნიციპალიტეტის სოფელ აწყურის სამხრეთით 2 კმ-ზე, მაღალ გორაზე. კომპლექსში შედის ეკლესია, სამრეკლო, გალავანი და დამხმარე ნაგებობანი. ეკლესია და გალავანი განეკუთვნება X-XIII საუკუნეებს, სამრეკლო – XVI საუკუნისაა, ხოლო დამხმარე ნაგებობები – XIX-XX საუკუნეების მიჯნაზეა აშენებული.
ეკლესია გუმბათოვანია, თავისუფალი ჯვრის ტიპისაა, აქვს ძლიერ წაგრძელებული აღმოსავლეთისა და დასავლეთის მკლავები. შენობა სამი სამშენებლო ფენისაგან შედგება, ყველაზე უადრესია აღმოსავლეთის მკლავი, გუმბათი XVI საუკუნისაა და მთლიანად აგურისაა. 1988 წელს ინტერიერი მთლიანად მოუხატავთ.
თეთრი გიორგისადმი მიძღვნილი დღესასწაული 14 აგვისტოს (ახალი სტილით 28 აგვისტოს) იმართებოდა: ხალხი სამგზის ან შვიდგზის შემოუვლიდა გალავანს, გუნდი დიდებას გალობდა. ეკლესიის ეზოში ცეკვავდნენ თეთრად მორთული „ხატის მონები“. ზოგი ხატის უღლებითა და მძიმე ჯაჭვით დატვირთული ჩოქვით შემოუვლიდა ტაძარს და კედლებზე ანთებულ სანთელს აკრავდა. კარის ზღურბლზე წვებოდა „ხატის მონა“, რომელსაც ყველა შემსვლელი ფეხს ადგამდა. წირვის შემდეგ იკვლებოდა შეწირული საქონელი, ფრინველი, იმართებოდა პურობა, რომელიც ხშირად რამდენიმე დღე გრძელდებოდა.
ეკლესია მოქმედია და ექვემდებარება ალავერდის ეპარქიას.
ეკლესიას თეთრი გიორგისა ეწოდება თეთრი ცხენის გამო, რომელზე ამხედრებულადაც ის არის გამოსახული ხატზე.
სქოლიო
კატეგორია:ახმეტის მუნიციპალიტეტის ტაძრები კატეგორია:წმინდა გიორგის სახელობის ეკლესიები
კინოხელოვნება
thumb|250px|ძმები ლუმიერები კინოხელოვნება (ბერძნ. kineo – „ვმოძრაობ“) — ვიზუალური ხელოვნების დარგი, რომლის ნაწარმოებები იქმნება რეალური, ინსცენირებული ან მულტიპლიკაციის საშუალებებით შექმნილი მოვლენების შესახებ.
კინოხელოვნება გაჩნდა მე–20 საუკუნეში, რომლის კონცეფცია არის შავ–თეთრი ან ფერადი „მოძრავი ნახატების“ პროეცირება ეკრანზე. კინოხელოვნებაში ხდება ლიტერატურის, თეატრის, სახვითი ხელოვნებისა და მუსიკის სინთეზი მისთვის დამახასიათებელი გამოხატვის საშუალებებით, რომელთაგან უმთავრესია კინოგამოსახულების ფოტოგრაფიული ბუნება და მონტაჟი. ხელოვნების ეს დარგი თითქმის მთლიანად არის დამოკიდებული ტექნიკურ განვითარებაზე, მათ შორის ფოტოგრაფიების მოძრაობის, პროექცირების, გახმოვანების, კინოფირების დამუშავებისა და გამჟღავნების ტექნოლოგიებზე.
კინოხელოვნების ტერმინები
კადრი – კინემატოგრაფი – კინო – კინოაპარატი – კინოდრამატურგია – კინოთეატრი – კინომუსიკა – კინოსაპროექციო აპარატი – კინოსტუდია – კინოფირი – როლი – სცენარი – ფილმი – ფოტოფირი
კინოხელოვნების მოღვაწენი
მსახიობი – ოპერატორი – რეჟისორი – სცენარისტი – ფოტოგრაფი
სხვადასხვა
კინოფესტივალები:
კინოხელოვნების პრემიები:
ცნობილი კინოსტუდიები:
რესურსები ინტერნეტში
* კატეგორია:სახვითი ხელოვნება
ქორეოგრაფია
ქორეოგრაფია (ბერძნ. choreia – ცეკვა და ...გრაფია) — ცეკვის ხელოვნება. მისი პირვანდელი მნიშვნელობა იყო ჩანაწერი ცეკვის შესახებ, შემდეგ –— ცეკვის, ბალეტის შექმნის ხელოვნება, ხოლო XIX საუკუნის ბოლოდან თანამედროვე მნიშვნელობით იხმარება. ქორეოგრაფიის, ცეკვის ხელოვნების შემსწავლელ მეცნიერებას ქორეოლოგიას უწოდებენ.
რესურსები ინტერნეტში
კატეგორია:ხელოვნება ტიპის მიხედვით
წყალტუბოს მუნიციპალიტეტის დროშა
მინი|მარჯვნივ|200 პქ|წყალტუბოს დროშა წყალტუბოს მუნიციპალიტეტის დროშა — წყალტუბოს მუნიციპალიტეტის სახელმწიფო სიმბოლო გერბთან ერთად. მიღებულია წყალტუბოს მუნიციპალიტეტის საკრებულოს მიერ.
აღწერილობა
დროშა იყოფა ოთხ ნაწილად. I და IV ნაწილი წარმოადგენს მწვანე ველს. II და III ნაწილი — ლაჟვარდის ველს. დროშის ცენტრში მოთავსებულია ე.წ. „ფრანგული“ ფარი – ვერცხლის ველზე მეფე თამარის მეწამული ხელრთვა.
დროშის პროპორციაა 2:3.
რესურსები ინტერნეტში
კატეგორია:საქართველოს მუნიციპალური დროშები კატეგორია:წყალტუბოს მუნიციპალიტეტი
ჰაუპტვახტი
ჰაუპტვახტი — (გერმ. Hauptwache) სპეციალური შენობა, სადაც დაპატიმრებულ სამხედრო მოსამსახურეს ათავსებენ. ყოფილ სსრკ-ის შეიარაღებულ ძალებში არსებობდა საგარნიზონო და საჯარისო ჰაუპტვახტი. ჰაუპტვახტში ათავსებენ დისციპლინარული წესით, სამძებრო ორგანოების მიერ დაპატიმრებულს, სამართალში მიცემულ სამხედრო მოსამსახურეს და მას, ვისაც სამხედრო ტრიბუნალმა ჰაუპტვახტი მიუსაჯა.
Space Cowboy (მუსიკოსი)
ნიკოლა ჟან პიერ დრესტი (Nicolas Jean-Pierre Dresti) (დ. 1975 წლის 5 მარტი) ცნობილია რგორც Space Cowboy, წარმოშობით ინგლისელი სიმღერების ავტორი, დიჯეი და პროდიუსერი დაიბადა და გაიზარდა საფრანგეთში. ნიკოლა ჟან პიერმა თავისი პირველი ორი სიმღერა ჩაწერა 1992 წელს, მაშინ მას სასცენო სახელად ერქვა Vibes (2). მან 1995 წელს კვლავ შეიცვალა სასცენო სახელი და დაირქვა Nicky Fabulous რომლსი დროსაც ჩაწერა 4 სიმღერა და გამოუშვა EP ალბომი Pussy Galore. 1996 წლიდან 2002 წლამდე მან კვლავ გამოიცვალა რამდენიმე სასცენო სახელი DJ Supreme, Kings of Rhythm, Loop Da Loop, და DJ Chrome. 2002 წელს მან სასცენო სახელად Space Cowboy დაირქვა და გააკეთა მომღერალ პრინსის სიმღერის I Would Die 4 U ქავერი. 2003 წელს Space Cowboy-მ გამოუშვა თავისი პირველი სადებიუტო სტუდიური ალბომი Across the Sky, ხოლო 2005 წლის 22 ივნისს მან გამოუშვა მეორე სტუდიური ალბომი Big City Nights, 2006 წელს გამოუშვა მესამე სტუდიური ალბომი Digital Rock. 2009 წლის 20 ოქტომებრს გამოუშვა ალბომ Digital Rock-ის გაგრძელება მეოთხე სტუდიური ალბომი Digital Rock Star.
გრემის დაჯილდოება
Space Cowboy ნომინირებული იყო 2010 წელს გრემის დაჯილდოებაზე ლედი გაგას სიმღერით Poker Face."
რესურსები ინტერნეტში
კატეგორია:ბრიტანელი ელექტრო მუსიკოსები კატეგორია:ბრიტანელი ელექტრონული მუსიკოსები კატეგორია:ბრიტანელი ხალხი ფრანგული წარმოშობით კატეგორია:Remixers კატეგორია:Interscope Records-ის მომღერლები კატეგორია:დაბადებული 1975
პილარი (სებუ)
პილარი (ოფიციალურად პილარის მუნიციპალიტეტი; Lungsod sa Pilar; Bayan ng Pilar) ― მეხუთე კლასის მუნიციპალიტეტი სებუს პროვინციაში, ფილიპინებში. 2020 წლის აღწერით, მუნიციპალიტეტის მოსახლეობა 12 506 ადამიანს შეადგენს. მოიცავს 13 ბარანგაის.
სქოლიო
კატეგორია:სებუს პროვინციის მუნიციპალიტეტები
პატრის ევრა
პატრის ლატირ ევრა (Patrice Latyr Evra) (დ. 15 მაისი, 1981, დაკარი, სენეგალი) — ფრანგი ფეხბურთელი, რომელიც თამაშობს ტურინის იუვენტუსში და საფრანგეთის ეროვნულ ნაკრებში. მისი პოზიციაა მარცხენა მცველი. 2014 წლის 21 ივლისს, ევრამ განაცხადა მანჩესტერ იუნაიტედიდან წასვლისა და ტურინის იუვენტუსში გადასვლის შესახებ.
ადრეული კარიერა
პატრის ევრამ ფეხბურთის თამაში თინეიჯერობის დროს დაიწყო. იგი ჩაეწერა პარი სენ ჟერმენში. ევრა პატარაობაში შეტევაში თამაშობდა. მარსალა არის ის კლუბი, რომელმაც პატრის ევრა პირველმა შეიძინა. მარსალა იტალიური კლუბია. პატრის ევრამ მარსალას რიგებში 24 მატჩი ითამაშა და 3 გოლი გაიტანა. ერთი სეზონის შემდეგ იგი გადავიდა მონზაში. მონზა იმ დროისთვის სერია ბ–ში იღებდა მონაწილებობას. მონზაში პატრისმა მხოლოდ 3 თამაში ჩაატარა და არც ერთი გოლი არ გაუტანია.
ნიცა
პატრის ევრა დაბრუნდა საფრანგეთში და თამაში განაგრძო ნიცაში. ნიცა იმ დროს საფრანგეთის მეორე ლიგაში იღებდა მონაწილეობას. ევრა ისევ ცენტრალურ ფორვარდად თამაშობდა, მაგრამ ერთხელ, ნიცას არც ერთი მარცხენა მცველი აღარ დარჩა, ტრანვების გამო. მწვრთნელმა პატრის უთხრა, რომ მას მოუწევდა მარცხენა მცველის პოზიციაზე თამაში. ევრამ ძალიან გაამართლა. იგი უკვე სულ სასტარტო შემადგენლობაში იდგა, მარცხენა მცველის პოზიციაზე. მას სახელი მთელს საფრანგეთში გაუვარდა.
მანჩესტერ იუნაიტედი
ევრა მანჩესტერ იუნაიტედში გადავიდა 2006 წლის 10 იანვარს. მისი სატრანსფერო თანხამ შეადგინა 5.5 მილიონი ფუნტი სტერლინგი. ევრამ ხელი მოაწერა 3 წლიან კონტრაქტს. მანჩესტერ იუნაიტედში ევრას გადასვლა ნიშნევდა, დიდ კონკურენციას გაბრიელ ჰაინცესა და მის შორის. გუნდის პირველ შეხვედრაზე მან კაპიტან გარი ნევილს ჰკითხა, თუ სად იყო ახლომდებარე ეკლესია.
ევრა დებიუტი შედგა 14 იანვარს. შეძენიდან 4 დღის შემდეგ. ის თამაში მანჩესტერიუნაიტედმა წააგო, მას პირადმა მეტოქემ მანჩესტერ სიტიმ სძლია. არც შემდეგი თამაშები გამოდგა კარგი. მანჩესტერ იუნაიტედმა ერთით ნული წააგო ლივერულთან. ევრას პრობლემები ჰქონდა: იგი ვერ შეეგუა ინგლისურ ფეხბურთს. პატრისისთვის ყველაფერი კარგად წარიმართა. 2006–07 სეზონის შუაში მან სასტარტო შემადგენლობაში დაიკავა ადგილი და ამოაგდო ცნობილი არგენტინელი ფეხბურთელი გაბრიელ ჰაინცე. 2006 წლის 26 ნოემბერს ევრამ პირველი გოლი გაიტანა. მისი დარტყმული ბურთი ევერტონის კარებში მოხვდა. ევრა 2007 წელს მოხვდა პრემიერ ლიგის სეზონის გუნდში.
2007–08 წლის სეზონში ევრა იუნაიტედის დაცვის "ხერხემალს" შეუერთდა. ევრამ ამ სეზონში 47 თამაში ჩაატარა, თუმცა მას გოლი არ გაუტანია. ევრამ ჩემპიონთა ლიგაში 10 თამაში ჩაატარა მათ შორის ფინალიც, მანჩესტერ იუნაიტედი – ჩელსი. იუნაიტედმა მოიგო ფინალი და ევრა დაეუფლა ჩემპიონთა ლიგის თასს. 12 ივნისს პატრის ევრამ ხელი მოაწერა 4–წლიან კონტრაქტს.
პირადი ცხოვრება
პატრის ევრა დაოჯახებულია. მისი ცოლია სანდრა. სანდრას და პატრის ჰყავთ შვილი ლენი ევრა.
სქოლიო
კატეგორია:ფრანგი ფეხბურთელები კატეგორია:დაბადებული 1981 კატეგორია:მანჩესტერ იუნაიტედის ფეხბურთელები კატეგორია:იუვენტუსის ფეხბურთელები კატეგორია:პრემიერ ლიგის ფეხბურთელები კატეგორია:მონაკოს ფეხბურთელები კატეგორია:2008 წლის ევროპის საფეხბურთო ჩემპიონატის ფეხბურთელები კატეგორია:2010 წლის მსოფლიო საფეხბურთო ჩემპიონატის ფეხბურთელები კატეგორია:2012 წლის ევროპის საფეხბურთო ჩემპიონატის ფეხბურთელები კატეგორია:2014 წლის მსოფლიო საფეხბურთო ჩემპიონატის ფეხბურთელები კატეგორია:2016 წლის ევროპის საფეხბურთო ჩემპიონატის ფეხბურთელები კატეგორია:დაბადებული 15 მაისი
ლამპარი
„ლამპარი“ — ქართული ყოველდღიური გაზეთი, სოციალურ-დემოკრატიული პარტიის ლეგალური ორგანო. გამოდიოდა 1906 წელს თბილისში გაზეთ „ელვის“ ნაცვლად. გამოვიდა 54 ნომერი. გაზეთში იბეჭდებოდა მრავალრიცხოვანი კორესპონდენცია, უმთავრესად რაიონებიდან. თანამშრომლობდნენ ვ. დარჩიაშვილი, ლ. ნათაძე, ს. ჯუღელი, ფ. მგელაძე, ს. ესაძე და სხვები. რედაქტორი-გამომცემელი — კ. თავართქილაძე. „ლამპარი“ დაიხურა ითბილისის გენერალ-გუბერნატორის განკარგულებით. მის ნაცვლად გამოვიდა გაზეთი „სიმართლე“.
ლიტერატურა
კატეგორია:საქართველოს გაზეთები კატეგორია:ქართულენოვანი გაზეთები
Megalograptus
Megalograptus — ევრიპტერიდების ერთ-ერთი ყველაზე ადრინდელი ნამარხი გვარი. არსებობდნენ ორდოვიკულ პერიოდში, 460-445 მილიონი წლის წინ. სხეულის სიგრძე 1,2 მეტრს აღწევდა. ნამარხის აღმოჩენის დროს მეცნიერთა ჯგუფს ცხოველის წვრილი ფეხები გრაპტოლითების ნაშთები ეგონა, სწორედ აქედან მომდინარეობს გვარს სახელი (graptus). მტაცებელი Megalograptus ნადირობდა თევზებზე, ტრილობიტებზე, სხვა ზღვის მორიელებზე. ბრჭყალებზე არსებული ეკლისებრი წანაზარდების მეშვეობით ადვილად პოულობდნენ ფსკერის ქვიშაში ჩამალულ ნადავლს. Megalograptus ბევრი მტერი ჰყავდა, მათ შორის ზრდასრული Cameroceras და დიდი ზომის ევრიპტერიდები. Megalograptus არ გააჩნდა ”ნესტარი”, თუმცა შეეძლო მორიელის მსგავსად სხეულის უკანა ნაწილის მორკალვა და მისი გამოყენება თავდაცვის მიზნით.
Megalograptus გამოჩნდნენ ბიბისის დოკუმენტური სერიების ციკლში Sea Monsters (”ზღვის მონსტრები”), სადაც ისინი ხმალკუდების მსგავასად იქცევიან: შეწყვილების, (ქვიშაში) კვერცხების დადებისა და კანის გამოცვლის მიზნით ნაპირზე გადიან.
სქოლიო
კატეგორია:ევრიპტერიდები
თელოვანი
თელოვანი — სოფელი თბილისის ადმინისტრაციულ საზღვრებში, საბურთალოს რაიონში. მდებარეობს დიდგორის მთის სამხრეთ ფერდობზე, ზღვის დონიდან 920 მ., მცხეთიდან 25 კმ, სოფელ დიღმიდან 7 კმ.
ისტორია
სოფელი დასახლებული იყო IV საუკუნიდან მთელი შუა საუკუნეების მანძილზე. ვახუშტი ბატონიშვილს თელოვანი მოხსენიებული აქვს დიღმისხევის სოფელთა სიაში. თელოვანში ყმა-მამულებს ფლობდნენ სვეტიცხოვლის ტაძარი, ციციშვილები, მაღალაშვილები. სოფლის ჩრდილოეთით, 1 კმ-ზე ტყეში არის შუა საუკუნეების ქვაჯვარი, რომელიც ერთმანეთისაგან მიჯნავდა ბაგრატიონების, სვეტიცხოვლის ტაძრისა და მაღალაშვილების მამულებს.
1910 წელს სოფელში აღმოჩნდა გვიანდელი ბრინჯაოს ხანის (ძვ. წ. XIII-XII სს.) განძი, რომლის შემადგენლობაში იყო 4 სეგმენტური იარაღი, თოხი და გაურკვეველი დანიშნულების ნივთის ნატეხი, აგრეთვე კოლხური ცულის ჩამოსასხმელი ბრინჯაოს ყალიბი.
საბჭოთა პერიოდში განვითარებული იყო მემინდვრეობა. 2007 წლამდე შედიოდა მცხეთის მუნიციპალიტეტის შემადგენლობაში სოფელ დიღმის თემში. 2007 წლიდან შეუერთდა თბილისს. 2014 წლის აღწერის მონაცემებით სოფელში ცხოვრობს 59 კაცი.
ძეგლები
მინი|წმ. ნინოს ეკლესია წმ. ნინოს ეკლესია დგას სოფლის ჩრდილო-აღმოსავლეთით, სასაფლაოზე. თარიღდება გვიანდელი ფეოდალური ხანით. ეკლესია დარბაზულია (9,83 X 5,85 მ), ნაგებია აგურითა და ქვიშაქვით. ნაგებობა დაზიანებულია: ჩამონგრეულია სახურავი და სამხრეთ კედლის დიდი ნაწილი. შესასვლელი სამხრეთიდანაა. აღმოსავლეთის ნახევარწრიულ აფსიდში ერთი სარკმელია, რომლის ორივე მხარეს თითო თაღოვანი ნიშია. ერთი ასეთივე ნიში ჩრდილოეთ კედელშია; დარბაზის სამხრეთ, ჩრდილოეთ და დასავლეთ კედლებში თითო სარკმელია; გრძივ კედლებზე პილასტრებია. ეკლესიას აგურის ოთხსაფეხურიანი ლავგარდანი აქვს.
ჯოიანის წმ. გიორგის ეკლესია დგას სოფლის სამხრეთ-დასავლეთით, 500 მეტრზე, ფერდობზე. თარიღდება გვიანდელი ფეოდალური ხანით. ეკლესია დარბაზულია (6,65 X 4,5 მ), ნაგებია ქვიშაქვითა და კირის ხსნარით. შენობა დაზიანებულია: ჩამონგრეულია სახურავი და სამხრეთის კედელი. შესასვლელი სამხრეთიდანაა. აღმოსავლეთის ნახევარწრიულ აფსიდში ერთი სარკმელია, რომლის ორივე მხარეს თითო თაღოვანი ნიშია. ფასადები მოპირკეთებულია დიდი ზომის რეგულარულად ნაწყობი ქვიშაქვით. კარის არქიტრავის ქვაზე წრეში ჩასმული ჯვარია ამოკვეთილი. ეკლესიას წრეთარგისა და ლილვისაგან შედგენილი ლავგარდანი აქვს. სამხრეთიდან ეგვტერი ყოფილა მიშენებული. ეკლესია დგას ფეოდალური ხანის ნასოფლარის ტერიტორიაზე, რომელიც ამჟამად ტყით არის დაფარული. შემორჩენილია ქვითკირის შენობათა ნანგრევები.
სქოლიო
კატეგორია:საქართველოს ისტორიული სოფლები თბილისის ტერიტორიაზე
ბენედიქტ დიბოვსკი
ბენედიქტ დიბოვსკი (Benedykt Tadeusz Dybowski; Дыбовский, Бенедикт Иванович; დ. 12 მაისი [ ძვ. სტ. 30 აპრილი], 1833 — გ. 31 იანვარი, 1930) — პოლონელი გეოგრაფი, ზოოლოგი, მედიკოსი, ლინგვისტი და საზოგადო მოღვაწე. სსრკ მეცნიერებათა აკადემიის უცხოელი წევრ-კორესპონდენტი (1928). დერპში, ბრესლავსა და ბერლინში შეისწავლა მედიცინა და საბუნებისმეტყველო დარგები. ვარშავის უნივერსიტების პროფესორი პალეონტოლოგიისა და ზოოლოგის დარგში. დიდი წვლილი შეიტანა ციმბირისა და რუსეთის შორეული აღმოსავლეთის შესწავლის საქმეში. 1863 წლის პოლონეთის აჯანყების აქტიური მონაწილე, ბელორუსიასა და ლიტვაში იყო ამბოხებულების კომისარი. ჩამოხრჩობა მიუსაჯეს, თუმცა ოტო ფონ ბისმარკისა და გერმანელი ზოოლოგების მიერ მის დასაცავად გატარებული აქტიური კამპანიის შედეგად 1864 წელს სასჯელი შეუცვალეს 15 წლიანი კატორღით ციმბირში გადასახლებით. ციმბირში ყოფნისას გამოიკვლია ბაიკალის ტბა, მდინარე ამური და გაამდიდრა ზოოლოგია რიგი ახალი აღმოჩენებით.
Formica maculipennis
Formica maculipennis — ფეხსახსრიანთა ტიპის მწერთა კლასის ჭიანჭველასებრთა ერთ-ერთი ნაირსახეობა Formica-ს გვარიდან. მიეკუთვნება Formicinae-ს ქვეოჯახს. .
სქოლიო
კატეგორია:ჭიანჭველები
ბენედიქტ დიბოვსკი
1877 წელს დაბრუნდა სამშობლოში, თუმცა სულ მალე კამჩატკის შესწავლის სურვილით გატაცებული ქალაქ პეტროპავლოვსკში ხდება საოლქო ექიმი. გარკვეული დროის შემდეგ ლვოვში მიენიჭა პროფესორის წოდება. მისი მრავალრიცხოვანი სტატიები ზოოლოგიის დარგში დაიბეჭდა რუსულ, პოლონურ და გერმანულ ჟურნალებში. ავტორია 175-მდე სამეცნიერო ნაშრომისა. მის მიერ შედგენილი ლექსიკონები გამოიცა პოლონეთის აკადემიაში 5 ტომად. სიცოცხლის ბოლო წლებში დაკავდა ბაიკალის ტბის ფაუნის და მოლუსკების სისტემიტიკის შესწავლით.
სქოლიო
კატეგორია:პოლონელი გეოგრაფები კატეგორია:პოლონელი ზოოლოგები კატეგორია:პოლონელი ენათმეცნიერები კატეგორია:პოლონელი მედიკოსები
გალიჩის სამთავრო
გალიჩის სამთავრო — რუსული ფეოდალური სამთავრო. მდებარეობდა კარპატის მთების ჩრდილო-აღმოსავლეთ ფერდობებზე. X საუკუნეში გალიჩის მიწები კიევის რუსეთის შემადგენლობაში შედიოდა. XI საუკუნის შუა ხანებში მთავარ ვლადიმირ იაროსლავის ძის შემდეგ კი მის შვილს — როსტისლავს ემორჩილებოდა. გალიჩის მთავრები დამოუკიდებლობისათვის იბრძოდნენ და ამ მიზნით ყივჩაყებს და ბიზანტიას უკავშირდებოდნენ. იაროსლავ ოსმომისლის მმართველობის დროს გალიჩის სამთავრომ დიდ აყვავებას მიაღწია. მისი გარდაცვალების შემდეგ სამთავროს გავლენა დაეცა. 1199 წელს იგი ხელთ იგდო ვოლინის მთავარმა — რომან მსტისლავის ძემ.
ლიტერატურა
კატეგორია:რუსული სამთავროები კატეგორია:უკრაინის ისტორია
ლეოპოლდ II
ლეოპოლდ II (Leopold II) შეიძლება ნიშნავდეს:
ქაიხოსრო ქართველი
ქაიხოსრო ქართველი — წმინდა მამა ქაიხოსრო ქართველი (გ. 1612), საქართველოს მართლმადიდებელი სამოციქულო ეკლესიის წმინდანი, ხსენების დღე ძველი სტილით 16 ივნისი (29 ივნისი).
ცნობა წმინდა ქაიხოსრო ქართველის შესახებ გვხვდება, XVIII საუკუნის ცნობილი საეკლესიო მოღვაწისა და მწერლის, ტიმოთე გაბაშვილის „მიმოსვლაში“.
ტიმოთე გაბაშვილი აღწერს იერუსალიმის სიწმინდეებს, ჯვრის ქართველთა მონასტრის აღაპებს და ფრესკებს. ის აღნიშნავს: „.და კვალად იერუსალიმით მივედით მონასტრად ქართველთასა ჯვარს და განვიცადეთ, კედელთა ზედა წმიდანი მამანი და მოწამენი საქართველოსანი ეხატნეს შარავანდითა და გვირგვინითა. ესენი.“ ჩამოთვლილია წმინდანთა სახელები და მათ შორის „წმიდა მოწამე ქაიხოსრო ქართველი, რომელიც აწამა ყეენმან შაჰ-აბაზ წმიდათა ხატთათვის, ქორონიკონსა ტ“ (1612).
წმინდა მოწამე ქაიხოსრო ქართველი გარდაიცვალა 1612 წელს.
ლიტერატურა
კატეგორია:ქართველი წმინდანები კატეგორია:XVII საუკუნის ქრისტიანი წმინდანები
ზევსის ქანდაკება ოლიმპიაში
მინი|თანამედროვე რეკონსტრუქცია
ზევსის ქანდაკება ოლიმპიაში — მსოფლიოს შვიდი საოცრებიდან ერთ-ერთი, ღმერთ ზევსის გიგანტური ქანდაკება მისი სახელობის ტაძარში, ქალაქ ოლიმპიაში. შექმნა არქიტექტორმა ფიდიასმა ქრისოელეფანტური ტექნიკით, ძვ. წ. 430-იან წლებში. მდებარეობდა ტაძრის ცელაში. სიმაღლეში 12,4 მეტრი იყო. ქანდაკების შესახებ 60-ზე მეტი ანტიკური ცნობაა მოღწეული, მისი გარეგნული სახე რეკონსტრუირებულია პავსანიას აღწერის, სტრაბონის ცნობების, ასევე მონეტებზე არსებული გამოსახულებების საფუძველზე: ზევსი, თავზე ზეთისხილის გვირგვინითა და მოსასხამით, რომელზეც ცხოველებისა და შროშანების გამოსახულებები იყო დატანილი, იჯდა ძვირფასი მასალებით აგებულ ტახტზე, მარჯვენა ხელში ეჭირა სფერო, რომელზეც იდგა ნიკეს ფიგურა, მარჯვენაში კი — სკიპტრა არწივის ფიგურით. ტახტი მორთული იყო მრავალი ფიგურით, რელიეფითა და პინაქსით.
ლუკიანე სამოსატელის გადმოცემით, ძვ. წ. II საუკუნეში მიწისძვრების შედეგად დაზიანებულ ქანდაკებას რესტავრაცია ჩაუტარა მოქანდაკე დიმოფონტემ. ვარაუდობენ, რომ ზევსის ქანდაკება განადგურდა 425 წელს ტაძარში გაჩენილი ხანძრის დროს. გიორგი კედრენეს ცნობით, V საუკუნის დასაწყისში იგი კონსტანტინოპოლში გადაიტანეს, სადაც განადგურდა 475 წლის ხანძრის შედეგად. ამ ქანდაკების იკონოგრაფია აისახა ძველრომაულ ქანდაკებებში (მაგ., I საუკუნის ქანდაკება „იუპიტერი“, ერმიტაჟი, სანქტ-პეტერბურგი და სხვ.).
სქოლიო
კატეგორია:განადგურებული ქანდაკებები კატეგორია:მსოფლიო საოცრებები კატეგორია:სპილოს ძვლის ნამუშევრები ხელოვნებაში კატეგორია:ზევსის ქანდაკებები
.travel
.travel — ზედა დონის საერთო დომენი. შემოტანილია 2005 წლის 8 აპრილს სპეციალურად ტურისტული კომპანიებისთვის.
რესურსები ინტერნეტში
ქართული დიასპორა
კატეგორია:ზედა დონის საერთო დომენები
Toppdomän
ალბრეხტ II
ალბრეხტ II შეიძლება ნიშნავდეს:
Formica malabarica
Formica malabarica — ფეხსახსრიანთა ტიპის მწერთა კლასის ჭიანჭველასებრთა ერთ-ერთი ნაირსახეობა Formica-ს გვარიდან. მიეკუთვნება Formicinae-ს ქვეოჯახს. .
სქოლიო
კატეგორია:ჭიანჭველები
ტომას კრანმერი
მინიატიურა|მარჯვნივ|220პქ|ტომას კრანმერი ტომას კრანმერი (Thomas Cranmer; დ. 2 იანვარი, 1489 — გ. 21 მარტი, 1556) — ინგლისის რეფორმაციისა და კენტერბერის საარქიეპისკოპოს ლიდერი ჰენრი VIII და ედუარდ VI-ის მეფობების დროს. ის დაეხმარა ჰენრი VIII-ს არაგონის კატერინასგან გაყრაში, რამაც გამოიწივია ინგლის ეკლესიის წმინდა რომთან კავშირისგან გამოყოფა. ტომას კრომველთან ერთად ის მხარს უჭერდა მეფის მმართველობის სფეროების გაზრდას, რაშიც იგულისხმებოდა ის, რომ ეკლესია მეფის მმართველობას დაემქვედებარებოდა.
კრანმერის არქიეპისკოპოსობის დროს ინგლისურ ეკლესიას დაემატა პირველი დოქტრინალური და ლიტურგიული შენობები. ჰენრის გამოისობით, მას არ შეუტანია დიდი ცვილებები ეკლესიაში, რათა არ გაემძაფრებინა ბრძოლა კონსერვატორებსა და რეფორმატორებს შორის. თუმცა მან გამოსცა პირველი ავტორიზირებული წიგნი ეკლესიის ქადაგებისა და ლიტანიის შესახებ.
როდესაც ედვარი მოვიდა ხელისუფლების სათავეში, მას მხოლოდ მაშინ მიეცა საშუალება განეხორციელებინა მთელი რიგი რეფორმები. მან დაწერა და გამოსცა რიგითი მლოცველის წიგნი და სრული ლიტურგია ინგლისის ეკლესიისთვის. კრანმერმა რამდენიმე ევროპელ რეფორმატორთან ერთად, რომლებსაც მან თავშესაფარი მისცა, განახორციელა ახალი დოქტრინალური სტანდარტები, როგორიცაა ზიარება, სასულიერო პირთა დაუქორწინებლობა, გაზარდა ფრესკათა და წმინდანთა თაყვანისცემისისთვის განკუთვნილი ადგილთა როლი. ყოველივე ეს მან მლოცველის წიგნის და მრავალი სხვა გამოცემების მეშვეობით გამოაცხადა და დააწესა.
როდესაც მერი I ავიდა ტახტზე კრანმერი ორგულობისა და ღალატისთვის დასაჯეს. ორ წელზე მეტი ხანი გაატარა პატიმრობაში და ამ დროს საეკლესიო ავტორიტეტების გავლენითა და ზეწოლით მან უარყო კათოლიკური რწმენა. თუმცა მისი სიკვდილით დასჯის დღეს უარყო ყოველივე რაც პატიმრობის დროს განაცხადა და საბოლოოდ მოკვდა როგორც პროტესტანტი წამებული. მან ინგლისს და ინგლისის ეკლესიას უანდერძა მლცველთა წიგნი, 39 სტატია და რწმენის ანგლიკანური უწყება, რომელსაც მისი ნამუშევრები ქადაგებენ.
ადრეული წლები (1489–1527)
thumb|right|220px|ტომას კრანმერი კრანმერი დაიბადა 1489 წელს ასლოკტონში, ნოტინგემშეა, ინგლისი. მისი მშობლები ტომასი და აგნესა მოკრძალებული მდიდარი ხალხი იყო, რომლებიც არისტროკრატთა წრიდან არ იყვნენ. მამული და ქონება მთლიანად მათ უფროს ვაჟს ჯონს დარჩა, იმის გათვალისწინებით, რომ ტომასი და მისი უმცროსი ძმა ედმუნდი, სასულიერო ცხოვრებისთვის ემზადებოდნენ. კრანმერის ადრეულ სასწავლო პერიოდზე ცნობები არ მოიპოვება და იგი ამჟამად კვლავ უცნობი რჩება. მან სავარაუდოდო დაამთავრა სოფლის საშუალო სკოლა. როდესაც იგი 14 წლისა შეიქნა, ორი წლის შემდეგ მამის გარდაცვალებისა, იგი ახლად შექმნილ იესოს კოლეჯში გააგზავნეს, რომელიც ქემბრიჯში მდებარეობდა. აქ მან დაჰყო წარმოუდგენლად ნაყოფიერი 8 წელი, მან ამ დროში მოასწრო აეღო ხელოვნების ბაკალავრის ხარისხი, შეესწავლა ლოგიკის საფუძვლები, კლასიკური ლიტერატურა და ფილოსოფია. სწავლის დროს იგი აგროვებდა შუასაუკუნეების სამეცნიერო წიგნებს, რომელთაც შემდგომ მთელი ცხოვრების განმავლობაში იცავდა. ოსტატის ხარისხის მისაღებად მან განსხვავებული სწავლების კურსი გაირა, კერძოდ შეისწავლა ისეთი ჰუმანისტები როგორებიც არიან ჟაკ ლეფევრი და ერასმუსი. მან ეს კურსი შეუფერხებლად, 3 წელიწადში გაიარა. მალევე ხელოვნების ოსტატის ხარისხის აღების შემდეგ, იგი იესოს კოლეჯის საძმოში გააწევრიანეს.
ამის შემდეგ მან ცოლად შეირთო ქალი, სახელად ჯოანა. რადგანაც იგი აქამდე მღვდელი არ იყო, იძულებული გახდა საძმო დაეტოვებინა. რათა უზრუნველყო თავისი ოჯახი მან ლექციების კითხვა დაიწყო სხვა კოლეჯში. როდესაც მისი ცოლი გარდაიცვალა, პირველ ბავშვზე მშობიარობის დროს, იესოს კოლეჯმა პატივისცემა გამოხატა მის მიმართ, საძმოში წევრობის აღდგენით. მან დაიწყო თეოლოგიის სწავლა და უკვე 1520 წლისთვის, მან უკვე მიიღო წმინდა დავალებები. ამ დროისთვის საძმო მას ასახელებდა, როგორც ორდენის ერთ–ერთ მქადაგებელს. მან ღვთისმეტყველების დოქტორის წოდება 1526 წელს მიიღო.
ბევრი არაფერი არ არის ცნობილი მის მოსაზრებებსა და გამოცდილებაზე, რომელიც ქემბრიჯში ყოფნისას გააჩნდა. ჩვეულებრივ მას ახასიათებდნენ, როგორც ჰუმანისტს რომლის ბიბლიის ცოდნა, ამზადებდა მას აეთვისებინა ლუთერანული იდეეები, რომლებიც იმ ხანად, 1520 წელს, ფართოდ იყო გავრცელებული. თუმცაღა მარგინალიის სწავლისას მას განუახლდება ის ანთიპათია, რომელიც მანამდე მარტინ ლუთერის მიმართ გააჩნდა და რის გამოც ერასმუსით აღტაცებაში მოდიოდა. როდესაც კარდინალმა უესლიმ, მეფის კანცლერმა, ევროპაში დიპლომატებად ქემბრიჯელი სწავლულები დანიშნა, როგორებიც იყვნენ ედვარდ ლი, სტეფან გერდაინერი, და რიჩარდ სემპსონი, კრამერმა მიიღო მცირე ადგილი ესპანეთში ინგლისის საელჩოში და როგორც კრამერის ორ უკანსკნელ აღმოჩენილ წერილში ირკვევა, იგი სწორედ აქ შეხვედრია ჰენრი VIII–ს. 1527 წელს, კრამერის ესპანეთში დაბრუნებისას, მას ჰქონდა ნახევარ საათიანი საუბარი მეფესთამ, რომელსაც შემდეგ იგი უფლისწლთა შორის ყველაზე კეთილს უწოდებს.
ჰენრი VIII–ის სამსახურში
ჰენრი VIII–მ პირველად მისი განსვენებული ძმის, არტურის (გარდაიცვალა 1502 წელს), ცოლზე იქორწინა. ჰენრი VII–მ არაგონის კატერინასა და მომავალ მეფეს დასწერა ჯვარი. ამ ქორწინებამ მაშინვე დაბადა კითხვები, იყო თუ არა რელიგიურად დაშვებული ამგვარი ტიპის შეუღლება, ანუ ძმის ცოლის შერთვა. წყვილი 1509 წელს დაქორდწინდა და მრავალხნიანი უშვილობის შემდეგ 1516 წელს ქალიშვილი, სახელად მერი შეეძინათ. 1516–1520 წლებისთვის ჰენრის ვაჟი ჯერ არ ჰყავდა და ამას ღვთის რისხვად თვლიდა, ამიტომ მან ვატიკანთან ქორწინების ანულირების შესახებ მოლაპარაკება დაიწყო. მან კარდინალ უისლის ამ საქმის მოგვარება დაავალა.კარდინალმა უნივერსიტეტის ექსპერტებთან კონსულტაციები დაიწყო. 1527 წლიდან რაც კრანმერი ქემბრიჯის მეთაურად დაინიშნა, მეფის განქორწინების საქმეში ჩაება.
1529 წლის ზაფხულში იგი ნათესავებთან ერთად უელდემის წმინდა ჯვარში რჩება, რათა აიცილოს ქემბრიჯში გავრცელებული შავი ჭირი. ორი ქემბრიჯელი კოლეგა სტეფან გარდინერი და ედვარდ ფოქსიც მას შეურერთდნენ.
რესურსები ინტერნეტში
კატეგორია:ინგლისელი თეოლოგები კატეგორია:დაბადებული 2 იანვარი კატეგორია:დაბადებული 1489 კატეგორია:გარდაცვლილი 21 მარტი კატეგორია:გარდაცვლილი 1556
ალბრეხტ I
ალბრეხტ I შეიძლება ნიშნავდეს:
Liste der Herrscher namens Albrecht Lijst van vorsten genaamd Albrecht
სვანთა სავანე
სვანთა სავანე, ამტყელი — ზედა პალეოლითური ხანის ადრინდელი საფეხურის ნაბინარი მღვიმე სოხუმიდან 35 კმ-ზე, მდინარეების ამტყელისა და ჯამპალის შესართავთან 200 მ-ზე. მღვიმის სიგრძეა 10 მ, სიგანე — 12–13 მ, სიმაღლე 15 მ. აღმოაჩინეს 1958 წელს, გათხარეს 1963–1965 წლებში (ნ. ზ. ბერძენიშვილი). ფიქსირებულია (1,5 მ სიმძლავრის) 4 ლითოლოგიური ფენა. არქეოლოგიურ მასალას შეიცავს IV ფენა. სვანთა სავანე  პირველყოფილ ადამიანთა ხანგრძლივ ნაბინარს წარმოადგენს. ქვის იარაღის დამუშავება იქვე ხდებოდა. ნაპოვნია ზედა პალეოლითური ხანის 4500-ზე მეტი ქვის ნივთი (საჭრისები, საფხეკები, გრავტის ტიპის მაგვარი იარაღი, მიკროიარაღი და სხვა). აგრეთვე მუსტიეს ხანის იარაღი და წარმოების ნაშთები. ფაუნიდან აღსანიშნავია დომბის, შვლის, მღვიმური დათვის, ჯიქის ძვლების ნაშთები.
მასალა დაცულია ს. ჯანაშიას სახელობის საქართველოს სახელმწიფო მუზეუმში.
Mixopterus
Mixopterus ესაა ნამარხი გვარი ევრიპტერიდებისა. ახლოს დგას გვართან Megalograptus. ცნობილია გვიანი სილურული პერიოდის ნალექებიდან. Megalograptus მსგავსად, Mixopterus წარმომადგენლებსაც გააჩნდათ ქელიცერებზე ეკლისებრი წანაზარდები, შესაძლოა ბეწვები.
რესურსები ინტერნეტში
კატეგორია:ევრიპტერიდები
როდასი
როდასი — ქალაქი და მუნიციპალიტეტი კუბაში, სიენფუეგოსის პროვინციაში.
ქალაქი დაარსდა 1859 წელს სახელით ლეჩუსო. ამჟამინდელი სახელი 1879 წელს ეწოდა გენერალ კაბალიერო დე როდასის პატივსაცემად.
დემოგრაფია
2004 წელს, მუნიციპალიტეტის მოსახლეობა 33 477 ადამიანს შეადგენდა. 552 კმ² ფართობზე მოსახლეობის სიმჭიდროვე იყო 60,6 ადამიანი კმ²-ზე.
სქოლიო
კატეგორია:კუბის ქალაქები
.edu
.edu (education — განათლება) — ზედა დონის საერთო დომენი საგანმანათლებო ინსტიტუტებისთვის.
კატეგორია:ზედა დონის საერთო დომენები კატეგორია:საგანმანათლებლო დაწესებულებები
პინამუნგახანი
პინამუნგახანი (ოფიციალურად პინამუნგახანის მუნიციპალიტეტი; Lungsod sa Pinamungajan; Bayan ng Pinamungajan) ― მეორე კლასის მუნიციპალიტეტი სებუს პროვინციაში, ფილიპინებში. 2020 წლის აღწერით, მუნიციპალიტეტის მოსახლეობა 75 131 ადამიანს შეადგენს. მოიცავს 26 ბარანგაის.
სქოლიო
კატეგორია:სებუს პროვინციის მუნიციპალიტეტები
ინგლისის მონარქების სია
ინგლისის სამეფო არსებობდა 871 - 1707 წლებში. 1199 წლიდან ინგლისის მეფეები ატარებდნენ ჯერ ირლანდიის ლორდის, ხოლო 1541 წლიდან ირლანდიის მეფის ტიტულს. ინგლისის ტახტზე შოტლანდიის მეფის ჯეიმზ IV-ის ასვლის შემდეგ ინგლისის მეფეები იმავდროულად იყვნენ შოტლანდიის მეფეებიც. ხოლო 1707 წელს ინგლისისა და შოტლანდიის შორის გაერთიანების აქტებით ( Acts of Union) შეიქმნა დიდი ბრიტანეთის სამეფო.
ტიუდორები
thumb|100px|ტიუდორთა გერბი
უინძორები
* კატეგორია:მმართველთა სიები კატეგორია:ბრიტანეთის მონარქია კატეგორია:მონარქთა სიები
სტოკჰოლმი (ლენი)
სტოკჰოლმის ლენი (Stockholms län) — შვედეთის ბალტიის ზღვის სანაპიროზე მდებარე ლენი. ესაზღვრება უფსალასა და სიოდერმანლანდის ლენებს. ლენში შვედეთის მოსახლეობის მეხუთედი ცხოვრობს. აქვეა გაშენებული ქვეყნის დედაქალაქი სტოკჰოლმი.
სქოლიო
კატეგორია:შვედეთის ლენები
ჩინჩა-ალტა
ჩინჩა-ალტა — ქალაქი პერუში, იკას რეგიონში, ჩინჩას პროვინციის დედაქალაქი. მდებარეობს ლიმას სამხრეთით, 200 კილომეტრის დაშორებით. მოსახლეობა შეადგენს 177, 000 კაცს.
ისტორია
XII საუკუნეში, ამ ტერიტორიაზე გამოჩნდა უფრო განვითარებული და მეომარი ხალხი ჩინჩა. მათ მოაწესრიგეს აგრარული სფერო, გაიყვანეს საირიგაციო სისტემა, ააშენეს არქიტექტურული ძეგლები. სულ მალე, ჩინჩას ხალხი იქცა არეალის ძირითად მოსახლეობად. მათ განვითარების საკმაოდ მაღალ დონეს მიაღწიეს. განსაკუთრებით ზღვაოსნობაში და სავარაუდოდ, ცენტრალური ამერიკის სანაპიროებამდეც კი მიაღწიეს.
1458-1460 წლებში, ჩინჩას ხალხი დაიპყრო ინკების ძლევამოსილი იმპერიის არმიამ, იმპერატორ პაჩაკუტის მმართველობისას, უფლისწულ ტუპაკ ინკა იუპანკის სარდლობით. სულ მალე, ეს ტერიტორია გახდა იმპერიის უმნიშვნელოვანესი ნაწილი. შემდგომში, ეს რეგიონიც, ისევე როგორც მთელი იმპერია, დაპყრობილ იქნა ესპანელების მიერ. მოხდა ადგილობრივების ასიმილაცია ესპანელების მიერ ჩამოყვანილ აფრიკელებთან.
2007 წლის პერუში მომხდარი მიწისძვრისას, ქალაქი მნიშვნელოვნად დაზარალდა.
რესურსები ინტერნეტში
კატეგორია:პერუს ქალაქები
აბრაამისეული რელიგიები
thumb|300px|რუკა, აბრაამის რელიგიებისა (ვარდისფერი) და ინდური რელიგიების (ყვითელი) გავრცელება [[პლანეტაზე.]] აბრაამისეული რელიგიები — იმ მონოთეისტური რელიგიების საერთო სახელწოდება, რომლებიც სათავეს ძველი სემიტური ტრადიციიდან იღებენ და უკავშირდებიან პატრიარქ აბრაამს. აბრაამული რელიგიებია იუდაიზმი, ქრისტიანობა და ისლამი. აბრაამი გახდა პირველი ადამიანი, რომელმაც ირწმუნა ერთი ღმერთი. მას ეწოდებოდა ყველა მორწმუნის მამა. აბრაამის ყველა რელიგია, ამა თუ იმ ზომით, აღიარებს ძველი აღთქმის წერილებს და წინასწარმეტყველებებს, რომლებიც შეიცავს სწავლებას ადამიანის ღვთაებრივ დანიშნულებაზე. სამივე რელიგია აღიარებს ერთ ღმერთს, როგორც სამყაროს შემოქმედსა და მამას.
აბრაამულ რელიგიებს უწოდებენ გამოცხადებისეულ და წერილობით რელიგიებსაც, რადგან მათი სწავლება დაფუძნებულია საღვთო გამოცხადებაზე – ღმერთი ეცხადება ადამიანს და გადასცემს საკუთარ ნებას. წმინდა წერილი არის საღვთო გამოცხადების ფიქსაცია. გამოცხადება მიანიშნებს ადამიანისთვის შეუცნობელ, ღვთიურ საიდუმლოებაზე. აბრაამისეული რელიგიების განსაკუთრებულობას წარმოადგენს ადამიანური მსხვერპლშეწირვის და თვითმკვლელობის უარყოფა.
წარმოშობა
ყველა აბრაამისეული რელიგია წარმოიშვა ძველი ებრაელების მონოთეისტური რელიგიის ნიადაგზე. ის გავრცელებული იყო ქანაანის ტერიტორიაზე ძვ. წ. I ათასწლეულის დამდეგამდე. ახ. წ. I საუკუნეში ამავე ტერიტორიაზე წარმოიქმნა ქრისტიანობა, რომელმაც ბაზად გამოიყენა იუდაიზმის რადიკალურად რეფორმირებული საფუძვლები. ქრისტიანობა ჩამოყალიბდა, როგორც არა ებრაელი ხალხის, არამედ ზენაციონალური რელიგია. VII საუკუნეში არაბეთის ტერიტორიაზე ჩამოყალიბდა ისლამი, რომელმაც ზოგიერთი ასპექტით გამოიყენა იუდაიზმისა და ქრისტიანობის რელიგიური მემკვიდრეობა, თუმცა არ გამხდარა მათი ბუნებრივი განვითარება და გაგრძელება. მაჰმადმა, ისლამის დამაარსებელმა, ამ რელიგიების შემცვლელად დაასახელა ალაჰის რელიგია.
მსგავსება და განსხვავება
აბრაამისეული რელიგიების პირველი წერილობითი წყაროა თორა, რომელსაც ქრისტიანულად ეწოდება ხუთწიგნეული, ხოლო არაბულად თაურუ. ის ყველა აბრაამული რელიგიის მიერაა აღიარებული, მაგრამ განსხვავებული ინტერპრეტაციით. ქრისტიანული ტრადიციის ძველი აღთქმა პრაქტიკულად მთლიანად შეესაბამება ებრაულ თანახს. ისლამისთვის საღვთო წიგნებია თორა, დავითის ფსალმუნნი და სახარება. იუდაიზმის მიმდევრები და ქრისტიანები მუსლიმებისთვის წიგნის ხალხია.
რესურსები ინტერნეტში
*
Formica maligna
Formica maligna — ფეხსახსრიანთა ტიპის მწერთა კლასის ჭიანჭველასებრთა ერთ-ერთი ნაირსახეობა Formica-ს გვარიდან. მიეკუთვნება Formicinae-ს ქვეოჯახს. .
სქოლიო
კატეგორია:ჭიანჭველები
კრისტალ ბოუერსოქსი
კრისტალ ლინ ბოუერსოქსი (Crystal Lynn Bowersox; დ. 4 აგვისტო, 1985, ელისტონი, ოჰაიო, აშშ) — ამერიკელი მომღერალი, სიმღერების ავტორი და მსახიობი. ის მეორე ადგილზე გავიდა American Idol-ის მეცხრე სეზონში.
ადრეული ცხოვრება
ბოუერსოქსი და მისი ტყუპისცალი ძმა, კარლი, დაიბადნენ ელისტონში, ოჰაიო 1985 წლის 4 აგვისტოს. მუსიკოსის მშობლები განქორწინდნენ, როდესაც ის ორი წლის იყო. ექვსი წლის ასაკში მას დაუსვეს პირველი ტიპის დიაბეტის დიაგნოზი. ბოუერსოქსი სწავლობდა Oak Harbor High School-ში, მოგვიანებით კი გადავიდა ტოლედოს ხელოვნების სკოლაში. ის მღეროდა მუსიკალურ ანსამბლში და უკრავდა ფლეიტაზე სკოლის მარშის გუნდში. ბოუერსოქსმა თავისი პირველი კონცერტი 10 წლის ასაკში ჩაატარა. ის მღეროდა ტოლედოს ადგილობრივ ბარებში, მათ შორის Papa's Tavern-სა და The Village Idiot-ში.
ჩვიდმეტი წლის ასაკში ის საცხოვრებლად გადავიდა ჩიკაგოში, სადაც ქუჩაში დაკვრა დაიწყო. 2006 წელს ჩიკაგოს კულტურის საქმეთა დეპარტამენტმა ის აირჩია წარმომადგენლად პროგრამაში „Experience Chicago“, რომელიც გაიმართა ბირმინგემში. 2007 წელს, ბოუერსოქსმა დაიწყო პატარა ტურნე. მან იმღერა სხვადასხვა ქალაქში, შორის: მემფისში, ოახაკაში, ანკარასა და სტამბოლში. მას შეეძინა ვაჟი, ენტონი ლევი მეისონი, 2009 წელს.
კარიერა
ბოუერსოქსმა მონაწილეობა მიიღო American Idol-ის მეცხრე სეზონში, სადაც შესარჩევ ტურზე იმღერა ჯენის ჯოპლინის „Piece of My Heart". 2010 წლის 2 მარტს ბოუერსოქსი საავადმყოფოში გადაიყვანეს დიაბეტური კეტოაციდოზის (DKA) გამო.
ბოუერსოქსი იყო პირველი ქალი კონკურსანტი, რომელიც American Idol-ის ფინალში გავიდა მას შემდეგ, რაც ჯორდინ სპარკსმა მოიგო კონკურსი 2007 წელს. ბოუერსოქსი გავიდა კონკურსის ფინალში, თუმცა ვერ მოიგო ის და დაიკავა მეორე ადგილი. 2010 წლის 27 მაისს, American Idol-ის ფინალის მეორე დღეს, ცნობილი გახდა, რომ მუსიკოსმა კონტრაქტი გააფორმა ლეიბლებთან 19 Entertainment და Jive Records. აქედან მალევე, გამოვიდა მუსიკოსის რიგით პირველი, სადებიუტო სინგლი „Up to the Mountain".
მუსიკოსის სადებიუტო ალბომი, Farmer's Daughter, გამოვიდა 2010 წლის 14 დეკემბერს. ბოუერსოქსმა შეასრულა თავისი სინგლი „Farmer's Daughter“ ელენ დეჯენერესის შოუში 2010 წლის 16 დეკემბერს.
2011 წლის 7 ოქტომბერს RCA Music Group-მა შეიძინა Jive Records, Arista Records და J Records. შესაბამისად, ამ სამი ლეიბლის ქვეშ მოღვაწე მუსიკოსები მომავალ ნამუშევრებს RCA Records-ის ქვეშ გამოუშვებდნენ, მათ შორის იყო ბოუერსოქსიც. მუსიკოსი სამსახიობო დებიუტი შედგა სერიალ Body of Proof-ის მეორე სეზონში. 2012 წლის ოქტომბერში, მუსიკოსმა ხელი მოაწერა ხელშეკრულებას ლეიბლთან Shanachie Records.
მუსიკოსმა დაიწყო ალბომის ტურნე 2013 წლის 1 მარტს. 2013 წლის 25 მარტს, ბოუერსოქსი გამოვიდა გადაცემაში The Tonight Show ჯეი ლენოსთან ერთად და შეასრულა თავისი სიმღერა „Movin' On“. გადაცემაში მუსიკოსმა გამოაცხადა, რომ ის ითამაშებდა ბროდვეის მიუზიკლში Always, Patsy Cline. 2013 წლის 11 ივნისს ცნობილი გახდა, რომ მუსიკოსი იმღერებდა ლანკასტერის მუსიკალურ ფესტივალზე ლანკასტერში, ოჰაიო, 2013 წლის 27 ივნისს.
პირადი ცხოვრება
ბოუერსოქსი და მუსიკოსი ბრაიან უოკერი დაქორწინდნენ 2010 წლის 10 ოქტომბერს, Uncommon Ground Café-ში, რესტორანში, სადაც წყვილი ერთმანეთს შეხვდა ექვსი წლის წინ. 2013 წლის 6 მაისს ისინი ერთმანეთს დაშორდნენ.
2013 წლის 26 ნოემბერს კონცერტზე მუსიკოსმა განაცხადა, რომ ბისექსუალია.
სქოლიო
კატეგორია:დაბადებული 4 აგვისტო კატეგორია:დაბადებული 1985 კატეგორია:ამერიკელი მუსიკოსები კატეგორია:ამერიკელი მომღერლები კატეგორია:ამერიკელი მომღერალი ქალები კატეგორია:ამერიკელი შემსრულებლები
მირანდა კერი
250px|thumb|მირანდა კერი მირანდა მეი კერი (Miranda May Kerr; დ. 20 აპრილი, 1983, სიდნეი, ავსტრალია) — ავსტრალიელი სუპერმოდელი,ცნობილია როგორც — Victoria's Secret Angel. მირანდამ მოდელობა დაიწყო 13 წლის ასაკში, როდესაც გაიმარჯვა 1997 წელს ავსტრალიის ფარგლებში ახალი მოდელების ძიების კონკურსში, რომელიც მოაწყო — Dolly magazine-მა.
კერი დაიბადა სიდნეიში, გაიზარდა გუნედაში — ძალიან პატარა ქალაქში. მირანდას ჰყავს 1 ძმა — მეთიუ, მირანდა სწავლობდა ცხენზე ჯირითს ბებიის ფერმაში და იხსენებს ამ დროს როგორც ყველაზე ლაღ პერიოდს. მისივე თქმით, ეს იყო ადგილი სადაც არავის ადარდებდა რა გეცვა და მისმა ბავშვობამ სწორედ ისე ჩაიარა, რომ ყოველთვის აკვირდებოდა ადამიანებს ხასიათით და არა ჩაცმულობით.
როდესაც წამოიზარდნენ, მისი ოჯახი გადმოსახლდა ქალაქ ბრიზბენში, რათა მირანდას და მის ძმას მიეღოთ კარგი განათლება და შეგუებოდნენ ქალაქს.
მირანდა იყო დიდ სტრესში, როდესაც სკოლაში სწავლის პერიოდში გარდაეცვალა მისი უფროსკლასელი შეყვარებული. დიდი ხნის სტრესისგან თავის დასაღწევად მირანდამ მიაკითხა სამოდელო სააგენტოს — Chic Management-ს სიდნეიში. მალევე მიიღო უამრავი შემოთავაზება რეკლამებში გადასაღებად. მალე მირანდას სახე საკმაოდ პოპულარული გახდა ავსტრალიაში და აზიის ქვეყნებში და მირანდა გაემგზავნა ნიუ-იორკის დასაპყრობად.
2006 წელს გააფორმა კონტრაქტი კოსმეტიკურ ფირმასთან — Maybelline New York და მალე მიიწვიეს Victoria's Secret-ის კატალოგში გადასაღებად და მალევე გახდა ანგელოზი — Victoria's Secret Angel. კერს მოიხსენიებენ როგორც — ელ მაკფერსონის შემცვლელს. 2007 წელს როგორც მირანდამ განაცხადა დაიწყო წიგნის წერა — „Treasure Yourself“, ქალებისთვის და თინეიჯერებისთვის. მე მსურს წიგნის დაწერა და ამით თუკი დავეხმარები თუნდაც 1 მოზარდ გოგონას ვიქნები ბედნიერი.
იგი არის ერთ-ერთი ყველაზე მაღალანაზღაურებდი სუპერმოდელი მსოფლიოში. ფორბსის 2010 წლის მონაცემებით ამ მხრივ მირანდა მე-9 ადგილს იკავებს.
2010-2013 წლებში მირანდა კერი ქორწინებაში იმყოფებოდა ორლანდო ბლუმთან.
რესურსები ინტერნეტში
კატეგორია:დაბადებული 1983 კატეგორია:ავსტრალიელი მოდელები კატეგორია:დაბადებული 20 აპრილი
ბარდაველიძეები
ბარდაველიძეები — გვარი, გავრცელებულია ძირითადად იმერეთში, საქართველოში სულ ცხოვრობს 1074 ბარდაველიძე. სავარაუდოდ, ის წარმომდგარია სადაურობის აღმნიშვნელი სიტყვისაგან — ბარდაველი. ბარდავი იყო ქალაქი, რომელიც ძველ წყაროებში მოხსენიებულია როგორც „რეზიდენცია რან მოვაკნის მმართველისა“.
სქოლიო
*
კანაში (ბელებეის რაიონი)
კანაში  (Канаш; Канаш) — სოფელი რუსეთის ფედერაციაში, ბაშკირეთის რესპუბლიკის ბელებეის რაიონში.
2010 წლის მონაცემებით სოფელში ცხოვრობს 44 ადამიანი. რაიონულ ცენტრ ბელებეიდან დაშორებულია 30 კილომეტრით. 2002 წლის აღწერის მიხედვით მოსახლეობის უმრავლესობას ჩუვაშები შეადგენენ (100 %).
სქოლიო
კატეგორია:ბელებეის რაიონის სოფლები
A (მრავალმნიშვნელოვანი)
ლათინური ასო A (U+0041) შეიძლება აღნიშნავდეს შემდეგს:
B (მრავალმნიშვნელოვანი)
B შეიძლება აღნიშნავდეს:
Г
Г, г (IPA გამოთქმა — „გ“; ; ; ; ; ) — კირილური დამწერლობის ასო. ის თანხმოვანია და შეესატყვისება ქართულ „გ“-ს.
დამატებითი ინფორმაცია
მისი გამოთქმა სხვადასხვა სლავურ ენაში სხადასხვაა. მაგალითად, რუსულსა და ბულგარულში გამოითქმის "„გ“", ხოლო უკრაინულსა და ბელარუსულში — "„ჰ“". კირილიცაში მისი სახელწოდებაა „გლაგოლ“, ხოლო რიცხვითი მნიშვნელობა — სამი (3).
მომდინარეობს ბერძნულ ასო გამადან. კირილიცაში ის გამოიყურება როგორც 30px, ხოლო გლაგოლიცაში როგორც — 13px.
აღნიშნული ასო გამოიყენება შემდეგ ენებში:
რესურსები ინტერნეტში
კატეგორია:კირილური ასოები
Formica manchu
Formica manchu — ფეხსახსრიანთა ტიპის მწერთა კლასის ჭიანჭველასებრთა ერთ-ერთი ნაირსახეობა Formica-ს გვარიდან. მიეკუთვნება Formicinae-ს ქვეოჯახს. .
სქოლიო
კატეგორია:ჭიანჭველები
ესტონეთის პრეზიდენტი
ესტონეთის პრეზიდენტი – ესტონეთის სახელმწიფოს მეთაური, მოსახლეობა ირჩევს 5 წლის ვადით.
რესურსები ინტერნეტში
* კატეგორია:ევროპის ქვეყნების პრეზიდენტები
ქრისტეს ვნებანი
ქრისტეს ვნებანი (The Passion of the Christ) — 2004 წლის ამერიკული ეპიკური დრამატული ფილმი, რომლის რეჟისორი არის მელ გიბსონი. მთავარ როლში მონაწილეობს ჯეიმზ კევიზელი, რომელიც განასახიერებს იესო ქრისტეს. ფილმი აღწერს ქრისტეს ცხოვრების ბოლო, მოკლე პერიოდს, რომელიც ცნობილია ქრისტეს ვნებანის სახელით. სიუჟეტი ვითარდება უმეტესწილად ახალი აღთქმის, კეძოდ კი მათეს, მარკოზის, ლუკასა და იოანეს სახარებების მიხედვით. ფილმში ასევე გამოყენებულია სხვა რელიგიური ნაშრომები და ჩანაწერები, რომელთაგან ყველაზე გამორჩეულია XVIII-XIX საუკუნეებში მოღვაწე გერმანელი კათოლიკე ღვთისმეტყველის, ნეტარი ანა კატერინა ემერიკის ხილვები.
ფილმში ასახულია იესო ქრისტეს ამქვეყნიური ცხოვრების უკანასკნელი 12 საათი. მოქმედება იწყება ბიბლიური ისტორიის მონაკვეთით, რომელიც ცნობილია როგორც აგონია ბაღში (რომელიც გადმოსცემს გეთსამანიის ბაღში მაცხოვრის შეპყრობის მოვლენებს) და მთავრდება ქრისტეს სასწაულებრივი მკვდრეთით აღდგომით. შიგადაშიგ წარმოდგენილია მოკლე რეტროსპექტული კადრები, რომლებიც ასახავენ მაცხოვრის ბავშვობას, ახალგაზრდობას, ქადაგებას გალილეის მთაზე, თორმეტ მოციქულთა სწავლებასა და საიდუმლო სერობას. ფილმში პერსონაჟების სალაპარაკო ენა ძირითადად არის ლათინური და რეკონსტრუირებული არამეული, რამდენიმე სცენაში კი გამოყენებულია ებრაული ენა. ამ ფილმის გახმოვანება აკრძალულია მსოფლიო მასშტაბით, თუმცა იგი წარმოდგენილია ქართული, ინგლისური, რუსული და სხვა ენების სუბტიტრებით.
მელ გიბსონის ამ ნამუშევარმა ძალიან დიდი კამათი და კრიტიკა გამოიწვია, გაკეთდა უამრავი არაერთგვაროვანი განხილვა. ზოგიერთი კრიტიკოსის მტკიცებით, გადამეტებული ძალადობის სცენები ხელს უშლის იმას, რომ ფილმის მთავარი სათქმელი მაყურებლამდე მივიდეს. დაისვა კითხვა იმაზე, არის თუ არა უტყუარი ის არაბიბლიური კათოლიკური მასალა, რომელიც გამოყენებულია ფილმში. მიუხედავად ამ ყველაფრისა, ეს ფილმი იყო მთავარი კომერციული ჰიტი, რომლის შემოსავალმა, ჯერ კიდევ კინოთეატრებში ჩვენების დროს, მიაღწია 600 მილიონ აშშ დოლარზე მეტს. ამიტომ ის გახდა ყველაზე დიდი შემოსავლის მქონე R-რეიტინგის (17 წელს ქვევით მყოფი მოზარდებისთვის არ არის მიზანშეწონილი მეურვის თანხლების გარეშე R-რეიტინგის ფილმის ყურება) ფილმი აშშ-ში და ყველა დროის ყველაზე დიდი შემოსავლის მქონე არაინგლისურენოვანი კინემატოგრაფიული ნამუშევარი.
სქოლიო
კატეგორია:2004 წლის ფილმები კატეგორია:ამერიკული ფილმები კატეგორია:ამერიკული ეპიკური ფილმები კატეგორია:მელ გიბსონის ფილმები კატეგორია:Icon Productions-ის ფილმები კატეგორია:20th Century Fox-ის ფილმები კატეგორია:ცენზურა კატეგორია:ფილმები რელიგიის შესახებ
პორო (სებუ)
პორო (ოფიციალურად პოროს მუნიციპალიტეტი; Lungsod sa Poro; Bayan ng Poro) ― მეოთხე კლასის მუნიციპალიტეტი სებუს პროვინციაში, ფილიპინებში. 2020 წლის აღწერით, მუნიციპალიტეტის მოსახლეობა 26 232 ადამიანს შეადგენს. მოიცავს 17 ბარანგაის.
კირილოვკა (ბელებეის რაიონი)
კირილოვკა (Кирилловка; Кирилловка) — სოფელი რუსეთის ფედერაციაში, ბაშკირეთის რესპუბლიკის ბელებეის რაიონში.
2010 წლის მონაცემებით სოფელში ცხოვრობს 211 ადამიანი. რაიონულ ცენტრ ბელებეიდან დაშორებულია 15 კილომეტრით. უახლოესი რკინიგზის სადგურია აქსაკოვო, რომელიც დაშორებულია 25 კმ-ით.
2002 წლის აღწერის მიხედვით მოსახლეობის უმრავლესობას რუსები შეადგენენ (46 %).
სქოლიო
კატეგორია:ბელებეის რაიონის სოფლები
ხარაგაულის მუნიციპალიტეტის გერბი
ხარაგაულის მუნიციპალიტეტის გერბი — ხარაგაულის მუნიციპალიტეტის სიმბოლო დროშასთან ერთად. მიღებულია ხარაგაულის მუნიციპალიტეტის საკრებულოს მიერ.
აღწერილობა
ფარის ცენტრში მოთავსებულია მცირე ფარი, რომელიც გაკვეთილია და იყოფა ორ ველად — მწვანე და ვერცხლის ველებად. მცირე ფარის ცენტრში გამოსახულია ვერცხლ-მწვანე ჯვარი (ე.წ. „ლათინური“ ჯვრის ფორმის). მწვანე ველზე ჯვრის მარჯვენა მკლავი ვერცხლისაა, ხოლო ვერცხლის ველზე ჯვრის მარცხენა მკლავი _ მწვანე. ჯვრის მკლავებს შორის გამოსახულია ოთხი მცირე ზომის ჯვარი. ზედა ჯვრები წარმოადგენენ ე.წ. „ბერძნულ“ ჯვრებს, ხოლო ქვედა — ე.წ. „ლათინურ“ ჯვრებს. მწვანე ველზე გამოსახული მცირე ჯვრები ვერცხლისაა, ხოლო ვერცხლის ველზე გამოსახული მცირე ჯვრები — მწვანე.
გერბის ფარს ზემოთ მოთავსებულია საქალაქო ვერცხლის გვირგვინი — სამკოშკიანი ქონგურებიანი გალავანი (ციხე-სიმაგრის ფორმის) ნახევრად ღია კარიბჭით. ფარს ქვემოთ მოთავსებულია გერბის დევიზის ვერცხლ-მწვანე ბაფთა, რომლის ვერცხლის ველზე შავით ჩაწერილია გერბის დევიზი — „ხარაგაული“.
სქოლიო
კატეგორია:საქართველოს მუნიციპალური გერბები გ კატეგორია:გერბები ჯვრის გამოსახულებით
ბიტალიკა
ბიტალიკა (Beatallica) — როკ-ჯგუფი, რომელიც თავის მუსიკას The Beatles-ის და მეტალიკის სიმღერების შერწყმით ქმნის. ბიტალიკის სიმღერის სახელწოდება, ჩვეულებრივ, ამ ორი ჯგუფის სიმღერების ერთმანეთთან დაკავშირებული სახელწოდებების ნაზავია. The Thing That Should Not Let It Be, მიღებულია The Beatles-ის Let It Be-სა და მეტალიკის The Thing That Should Not Be-ის შეერთებით, ხოლო And Justice for All My Loving — მეტალიკის And Justice for All-სა და The Beatles-ის All My Loving-ის კომბინირებით. ხანდახან მხოლოდ The Beatles-ის სიმღერაა გამოყენებული ბაზისად და შეცვლილია ტექსტი. ბიტალიკის სიმღერების ტექსტებში მონაცვლეობს ბაზისად აღებული სიმღერების ტექსტები. ხანდახან საწყისი ტექსტის ნაცვლად კომიკურ მინიშნებებსაც შევხვდებით მეტალიკაზე მძიმე მეტალზე ან მძიმე მეტალ საზოგადოებაზე. ასევე ბევრია მინიშნება სისხლზე და სისხლიან ნივთებზე. უმეტესად, The Beatles-ის მელოდიაა აღებული, მაგრამ დაკრულია მეტალის სტილში, მეტალიკის რიფებითა და სოლოებით. თანამიმდევრულ კალამბურებს, რომლებიც გაკეთებულია ტექსტებში, ხშირად განიხილავენ გლემ მეტალად, ვიდრე თრეშად. The Beatles-ის სიმღერის I Want to Hold Your Hand ბიტალიკისეული ვერსია სახელად I Want to Choke Your Band არის პასუხი ამ კრიტიკაზე.
ბიტალიკა იურიდიულ პრობლემებში მაშინ გაეხვია, როდესაც კომპანიამ Sony Corporation, რომელიც ფლობს The Beatles-ის კატალოგს, უჩივლა მას და მოითხოვა ჯგუფის მიერ საქმიანობის შეწყვეტა და საფასურის გადახდა „მიყენებული არსებითი და რეალური ზიანისთვის“. ბიტალიკის ფანმა, ლარს ულრიხმა სთხოვა მეტალიკის ადვოკატს პიტერ პატერნოს დახმარებოდა ჯგუფს ამ იურიდიული საკითხის მოგვარებაში.
სქოლიო
კატეგორია:მძიმე მეტალ ჯგუფები
იუნესკოს მსოფლიო მემკვიდრეობის ძეგლები ნამიბიაში
2016 წლის მონაცემებით ნამიბიაში იუნესკოს მსოფლიო კულტურული მემკვიდრეობის 2 ძეგლია (მთლიანი რაოდენობის 0,2 %). ნამიბიამ მსოფლიო კულტურული და ბუნებრივი მემკვიდრეობის კონვენციის რატიფიცირება მოახდინა 2000 წლის 6 აპრილს. ასევე ნამიბიაში მდებარე 8 ძეგლია შეტანილი იუნესკოს საცდელ სიაში.
სქოლიო
კატეგორია:ნამიბიური კულტურა ნამიბია *
წიფრანი
წიფრანი — სოფელი საქართველოში, მცხეთა-მთიანეთის მხარის დუშეთის მუნიციპალიტეტში, მაღაროსკარის თემში. მდებარეობს გუდამაყრის ქედის აღმოსავლეთ კალთაზე. მდინარე არაგვის მარჯვენა მხარეს. ზღვის დონიდან 1400 მ. დუშეთიდან 23 კმ.
დემოგრაფია
2014 წლის აღწერის მონაცემებით სოფელში ცხოვრობს 24 ადამიანი.
სქოლიო
კატეგორია:დუშეთის მუნიციპალიტეტის სოფლები
სომატური მარკერების ჰიპოთეზა
„სომატური მარკერები“ წარმოადგენენ ისეთ გრძნობებს, რომლებიც ასოცირებული არიან ემოციებთან, როგორიცაა გულის აჩქარება შფოთის, გულისრევის და ზიზღის შეგრძნების თანაობისას.
ლენი
ყოველ ლენს საკუთარი მმართველობა (länsstyrelse) აქვს, რომელსაც შვედეთის მთავრობა თავის და პარლამენტ - რიქსდაგის წარმომადგენლად ნიშნავს. ლენის მართვის ამოცანას ადგილობრივი მმართველობის კოორდინაცია წარმოადგენს მთავრობასა და რიქსდაგთან შეთავსებით, ამასთანავე, გათვალისწინებულია ადგილობრივი თავისებურებანი და მოთხოვნილებანი.
ფუნქცია
თითოეულ ლენს თვითმმართველობის ორგანო გააჩნია, რომელსაც ლენისავე მოსახლეობა ირჩევს და ლანდსტინგი (landsting) ეწოდება. ლანდსტინგის ძირითადი ამოცანა ლენის მოსახლეობისთვის სამედიცინო და სოციალური დახმარების აღმოჩენაა.
რუკა
რეიონების ოფიციალური კოდებით.
თითოეული ლენი იყოფა მუნიციპალიტეტებად (kommuner). 2004 წლიდან მათი რაოდენობა შეადგენს 290-ს, რაც საშუალოდ შეადგენს 13.8 მუნიციპალიტეტს ერთ ლენში (იხილეთ შვედეთის მუნიციპალიტეტების სია)
1968 წლამდე ქალაქ სტოკჰოლმს ჰქონდა საკუთარი კოდი A. ხოლო სტოკჰოლმის ლენს B.
ალიაგუბლუ
აბასლი (Əliyaqublu) ( Üçüncü Beynəlmiləl) — სოფელი აზერბაიჯანში,
რესურსები ინტერნეტში
კატეგორია:შამქორის რაიონის სოფლები
Formica manni
Formica manni — ფეხსახსრიანთა ტიპის მწერთა კლასის ჭიანჭველასებრთა ერთ-ერთი ნაირსახეობა Formica-ს გვარიდან. მიეკუთვნება Formicinae-ს ქვეოჯახს. .
სქოლიო
კატეგორია:ჭიანჭველები
პეტრე ჭარაია
პეტრე გიორგის ძე ჭარაია (ფსევდონიმი პ. გიორგაძე) (დ. 12 ივნისი, 1861, სოფ. ეშქეთი, ახლანდ. ოჩამჩირის რაიონი, — გ. 2 დეკემბერი, 1919, იქვე) — ქართველი პედაგოგი, ლიტერატორი და ეთნოგრაფი.
ლიტერატურა
კატეგორია:დაბადებული 12 ივნისი კატეგორია:დაბადებული 1861 კატეგორია:გარდაცვლილი 2 დეკემბერი კატეგორია:გარდაცვლილი 1919 კატეგორია:ქართველი პუბლიცისტები კატეგორია:ქართველი პედაგოგები კატეგორია:ქართველი ეთნოგრაფები კატეგორია:ოჩამჩირის მუნიციპალიტეტში დაბადებულები კატეგორია:საქართველოს საისტორიო და საეთნოგრაფიო საზოგადოების წევრები
ხელოვნება
ხელოვნება — ადამიანის აქტივობების ფართო ცნება, რომელიც გულისხმობს ვიზუალური, აუდიო ან გამომხატველობითი ნამუშევრების შექმნას, ავტორის წარმოსახვის ან ტექნიკური ნიჭის გადმოცემას, რომლის მიზანია მშვენიერების ან ემოციური ძალის შეფასება. ხელოვნება ყველაზე უფრო განზოგადებული ფორმით გულისხმობს: ხელოვნების ნიმუშების შექმნას, ხელოვნების კრიტიკას, ხელოვნების ისტორიის შესწავლასა და ხელოვნების ესთეტიკის გავრცელებას, აღქმას.
ხელოვნების უძველეს ნიმუშებს წარმოადგენს ვიზუალური ხელოვნების ქმნილებები, რაც გულისხმობს ნახატებისა და საგნების შექმნას ისეთ სფეროებში, როგორიცაა: მხატვრობა, ქანდაკება, გრაფიკა (ბეჭდვა), ფოტოგრაფია და ვიზუალური მედიის სხვა საშუალებები.
არქიტექტურა ხშირად მიჩნეულია ვიზუალური ხელოვნების ერთ-ერთ ფორმად, თუმცა, როგორც დეკორატიული ხელოვნება, ან რეკლამა, არქიტექტურა ობიექტების შექმნას გულისხმობს, სადაც პრაქტიკული გამოყენება მთავარია, რაც მაგალითად მხატვრობისთვის სულაც არაა დამახასიათებელი.